मोदी सरकार के लिए यह बजट कई मायनों में महत्वपूर्ण है। इस साल 8 राज्यों में विधानसभा चुनाव होने हैं, जिनमें से 3 राज्य मध्यप्रदेश, राजस्थान और छत्तीसगढ़ हैं, जहां बीजेपी की सरकार है और 3 राज्य कर्नाटक, मिजोरम और मेघालय हैं, जहां कांग्रेस की सरकार है। बीजेपी की कोशिश रहेगी कि वह 3 राज्यों में अपनी सरकार को बरकरार रखे। साथ ही कांग्रेस मुक्त भारत के अभियान के तहत वह चाहेगी कि बाकी 3 राज्यों में भी उसकी सरकार हो। बीजेपी को कई महत्वपूर्ण सुधार लागू करवाने के लिए राज्यसभा में भी बहुमत चाहिए। इस कारण इन राज्यों में ये चुनाव बहुत ही महत्वपूर्ण है। फिर अगले साल 2019 में आम चुनाव भी होने हैं।